google/wiki40b huggingface dataset:
Γεώργιος Ν. Μακκάς

Βιογραφία

Ο Γεώργιος Ν. Μακκάς γεννήθηκε στην Αθήνα στις 21 Μαρτίου 1877. Ήταν γιoς τoυ καθηγητή της Ιατρικής Σχολής του Πανεπιστημίου Αθηνών Νικoλάoυ Μακκά και της Αργυρώς Μακκά, το γένος Ματθαίου Ρoδoκανάκη. Ήταν εγγoνός τoυ, επίσης καθηγητή της Ιατρικής Σχολής, Γεωργίoυ Α. Μακκά. Μικρότερος αδελφός του ήταν ο διακεκριμένος χειρουργός Μαθιός Μακκάς, ο πρωτοπόρος της αιμοδοσίας στην Ελλάδα. Επίσης, ήταν πρωτοξάδερφος του γνωστού γλωσσολόγου Μανόλη Τριανταφυλλίδη.
Μαθήτευσε στο Β΄ Γυμνάσιo Αθηνών, το οποίο τελείωσε τo βαθμό «Άριστα». Σπούδασε ιατρική στο Πανεπιστήμιο Αθηνών, του οποίου αναγορεύτηκε διδάκτωρ το 1896. Κατόπιν, μετέβη στο εξωτερικό για περαιτέρω σπουδές και εξειδίκευση στην Παιδιατρική: αρχικά στη Βιέννη (1896-1899), στη συνέχεια στο Παρίσι (1899-1901) και τέλος στο Βερολίνο (1901-1902). Όταν, κατά τη διάρκεια των σπουδών του στη Βιέννη, ξέσπασε το «ατυχής» Ελληνοτουρκικός πόλεμος του 1897, ο Μακκάς τις διέκοψε πρόσκαιρα, προκειμένου να γυρίσει στην Ελλάδα και να προσφέρει τις υπηρεσίες του στην περίθαλψη των τραυματιών.
Επέστρεψε στην Ελλάδα το 1902, ξεκίνησε να εργάζεται ιδιωτικά ως ειδικός Παιδίατρος, ενώ ανέλαβε και τη διεύθυνση του Παθoλoγικoύ τμήματoς τoυ Νοσοκομείου Παίδων «Η Αγία Σοφία», αποδεχόμενος την πρόταση της πριγκήπισσας Σoφίας, συζύγου του τότε διαδόχου Κωνσταντίνου. Έλαβε μέρος στους Βαλκανικούς Πολέμους ως έφεδρος υπίατρος (υπολοχαγός) και επιστρατεύτηκε εκ νέου το 1914-15, ως έφεδρος ιατρός (λοχαγός) στο Α΄ Στρατιωτικό Νoσoκoμείo Θεσσαλονίκης. 
Το 1929 εκλέχτηκε τακτικός καθηγητής στην έδρα της Παιδιατρικής της Ιατρικής Σχολής του Πανεπιστημίου Αθηνών και ανέλαβε τη διεύθυνση του Νοσοκομείου «Η Αγία Σοφία», όπου ήταν εγκατεστημένη η οικεία πανεπιστημιακή κλινική. Απολύθηκε για πολιτικούς λόγους το 1935 από το κονδυλικό καθεστώς. Tην έδρα κατέλαβε ο Κωνσταντίνος Χωρέμης, όπως και τη διεύθυνση του «Αγία Σοφία». Tην επόμενη, όμως, ακαδημαϊκή χρονιά ο Μακκάς επαναπροσλήφθηκε στη θέση του στο πανεπιστήμιο και στο «Αγία Σοφία». 
Ο Γ.Ν. Μακκάς διετέλεσε πρώτος Πρόεδρος της Ελληνικής Παιδιατρικής Εταιρείας, κατά το διάστημα 1931-1935, η σύσταση της οποίας έγινε με δική του πρωτοβουλία. Υπήρξε μέλος διάφορων συλλόγων και ομίλων (μεταξύ των οποίων και o Εκπαιδευτικός Όμιλος, το γνωστό δημοτικιστικό σωματείο), επιστημονικών ενώσεων και εταιριών, καθώς και μέλος της διοίκησης ή επιτροπών κρατικών φορέων και οργανισμών, όπως: Εθνικός Γυμναστικός Σύλλογος, Εταιρεία Ο Ελληνισμός, Αθηναϊκή Λέσχη, Σύνδεσμoς των Ιατρών, Ελληνική Αφρoδισιoλoγική και Δερματoλoγική Εταιρεία, Ορφανοτροφείο Χατζηκώστα, Πατριωτικόν Ίδρυμα Περιθάλψεως, Δρομοκαΐτειο κ.άλ.
Ο Γεώργιος Ν. Μακκάς πέθανε στην Αθήνα στις 5 Μαρτίου 1946 από εγκεφαλική αιμορραγία. Ο Μακκάς είχε νυμφευθεί την Κλεοπάτρα Νικολαΐδου. Απέκτησαν μαζί δυο κορίτσια, τη Ρέα και την Ελένη.

Τιμές

Ο Μακκάς είχε τιμηθεί με τον Αργυρούν Σταυρό του Τάγματος του Σωτήρος για την προσφορά του κατά τους Βαλκανικούς Πολέμους. Το «Τμήμα ειδικών λοιμώξεων» του Νοσοκομείου «Η Αγία Σοφία» φέρει τιμητικά το όνομα του καθηγητή Γ.Ν. Μακκά.
Απώλειες κατά τον Β΄ Παγκόσμιο Πόλεμο

Κατά την διάρκεια του Β' Παγκοσμίου Πολέμου θρηνούμε ανά εθνικότητα τους εξής πληθυσμούς:
Μετεωροειδής

Οι μετεωροειδείς είναι μικρά σώματα, μικρότερα από αστεροειδείς, τα οποία κινούνται στο διάστημα. Έχουν διαστάσεις μέχρι ένα μέτρο περίπου. Οι περισσότεροι εμφανίζονται όταν συγκρούονται αστεροειδείς, με αποτέλεσμα να δημιουργούνται μικρότερα πετρώδη σώματα. ή όταν κομήτες περνούν κοντά στον Ήλιο, οπότε από τη θερμότητα απελευθερώνονται σωματίδια σκόνης από την παγωμένη ουρά του κομήτη. Όταν ένα μετεωροειδές εισέρχεται στην γήινη ατμόσφαιρα, αναφλέγεται δημιουργώντας μια ορατή φωτεινή γραμμή που ονομάζεται μετέωρο ή διάττοντας αστέρας. Αν το αντικείμενο δεν εξατμιστεί ολοκληρωτικά και προσκρούσει στη Γη, τότε ονομάζεται μετεωρίτης.
Διοργανώσεις Ε.Π.Σ. Λακωνίας 2016–17

Β΄ Κατηγορία

Στη Β΄ ΕΠΣΛ συμμετείχαν συνολικά 15 σύλλογοι χωρισμένοι σε 2 ομίλους. Οι πρωταθλητές των ομίλων τους και η νικήτρια αγώνα κατάταξης μεταξύ των δευτεραθλητών θα προβιβαστούν στην Α1.
Δημήτρης Κρανιάς

Βιογραφικά στοιχεία

Γεννήθηκε στο Ναύπλιο και σπούδασε στην οδοντιατρική σχολή του πανεπιστημίου Θεσσαλονίκης. Ιδιώτευσε ως οδοντίατρος και έχει διατελέσει αντιπρόεδρος και πρόεδρος του δ.σ.  του Οδοντιατρικού Συλλόγου Αττικής καθώς και μέλος στο δ.σ. της Ελληνικής Οδοντιατρικής Ομοσπονδίας. Επίσης ήταν μέλος του διοικητικού συμβουλίου του ΟΠΑΠ.
Ασχολήθηκε με την πολιτική ήδη από τα φοιτητικά χρόνια. Εντάχθηκε στην ΟΝΝΕΔ και έχει αναλάβει διάφορες θέσεις στην Νέα Δημοκρατία. Από το 2001 δε εκλέγεται στην κεντρική επιτροπή του Κόμματος. Στις εκλογές του 2007 έθεσε υποψηφιότητα στον νομό Αργολίδας, δεν κατάφερε όμως να εκλεγεί. Τον Σεπτέμβριο όμως του 2009 ύστερα από την παραίτηση του Γιάννη Μανώλη, ως πρώτος επιλαχών, κατέλαβε την κενή έδρα ορκιζόμενος στη βουλή την 1η Σεπτεμβρίου 2009. Η θητεία του διήρκεσε δύο ημέρες. Στις εκλογές του 2009 απέτυχε να εκλεγεί βουλευτής.
Είναι παντρεμένος με τη δικηγόρο Ρομίνα Αναστασοπούλου και έχει τρία παιδιά.
Bloodsucker

Το Bloodsucker είναι τραγούδι του βρετανικού χαρντ ροκ συγκροτήματος Deep Purple, το δεύτερο από το τέταρτο στούντιο άλμπουμ τους με τίτλο "Deep Purple in Rock", ενώ το συγκρότημα ηχογράφησε και πάλι αυτό το κομμάτι για το δίσκο "Abandon" του 1998.

Ηχογράφηση

Το κομμάτι ηχογραφήθηκε στις 13 Απριλίου 1970 στα "Abbey Road Studios" με μηχανικό ήχου τον Φιλ ΜακΝτόναλντ. Σύμφωνα με τον Ίαν Πέις αυτό τραγούδι αποτέλεσε παράδειγμα για το πώς πρέπει να παίζει ένα χαρντ ροκ συγκρότημα, με τα φωνητικά του Ίαν Γκίλαν να είναι παραδειγματικά, ιδιαίτερα στην τελευταία στροφή του τραγουδιού.

Σινγκλ του Super Trouper

Το "Bloodsucker" αποτέλεσε τη δεύτερη πλευρά του 7" σινγκλ του τραγουδιού "Super Trouper", το οποίο κυκλοφόρησε το φθινόπωρο του 1973 στη Γερμανία, την Ολλανδία και την Σουηδία.
Αβιρόν Μπαγιονναί ΦΚ

Ιστορία

Θα πρέπει να φτάσουμε στο 1930 για να ιδρυθεί το ποδοσφαιρικό τμήμα του αθλητικού συλλόγου με έτος ίδρυσης το 1904. Αυτή η δημιουργία οφείλεται σε τέσσερα άτομα-μέλη ενός συλλόγου με πρωταρχική ενασχόληση την κωπηλασία και αργότερα το ράγκμπι : τους Ζωρζ Νταράν, Όουεν Ρόου, Ζωρζ Παζ και Ροζέ Νταργκάν.
Μετά τον Β’ Παγκόσμιο Πόλεμο και την συγχώνευση που έλαβε χώρα το 1946, για την δημιουργία της ESB, το ποδοσφαιρικό τμήμα της Αβιρόν θα ξαναρχίσει να λειτουργεί παρά μόνο το 1952. Η ομάδα θα αγωνιστεί στην Ντιβιζιόν Ντ’Ωνέρ από το 1970 ως το 1979, ενώ στην συνέχεια θα εξασφαλίσει την άνοδο για την Νασιονάλ (D4) το 1979.

Lapurdum 2004

Το γκρουπ οπαδών της ομάδας, οι Lapurdum 2004 ιδρύθηκαν το 2004 από μερικά μέλη του συλλόγου. Τα αρχικά μέλη του γκρουπ έφταναν τα 70 την πρώτη χρονιά ύπαρξής του, ενώ δεν δίσταζαν να ακολουθούν την ομάδα στις εκτός έδρας αναμετρήσεις της, τον καιρό που η τελευταία αγωνιζόταν στην Νασιονάλ. Από εκείνη την μέρα, οι Lapurdum 2004 ταξιδεύουν ανά την Γαλλία, οργανώνοντας μετακινήσεις για να υποστηρίξουν την ομάδα τους μέχρι το Ρομοραντέν, την Βαν, το Ιστρ, την Ρουέν, το Πο, το Αλμπί, το Ροντέ και άλλες πολλές.
Παρά τον υποβιβασμό στο CFA, το γκρουπ δεν σταμάτησε τις μετακινήσεις για χάρη της αγαπημένης του ομάδας, συνεχίζοντας τα ταξίδια ανά την Γαλλία, και διανύοντας αποστάσεις μεγαλύτερες των 12.000 km στη διάρκεια της σεζόν 2007-2008, με, μεταξύ άλλων, μετακινήσεις στην περιοχή του Παρισιού, το Μαν, την Βαντέ.
Bangla Tribune

Η Bangla Tribune (βεγγαλικά: বাংলা ট্রিবিউন) είναι μια διαδικτυακή εφημερίδα στο Μπαγκλαντές, που δημοσιεύεται από τη Ντάκα στη Βεγγαλική γλώσσα. Η Bangla Tribune είναι ένα μια από τις ταχύτερα αναπτυσσόμενες διαδικτυακές ειδησεογραφικές πύλες στο Μπαγκλαντές. Ένα χαρακτηριστικό της εφημερίδας είναι η λογοδοσία και η υπεύθυνη δημοσιογραφία. Ιδρύθηκε στις 13 Μαΐου 2014. Η εφημερίδα, μαζί με την Dhaka  Tribune και το λογοτεχνικό περιοδικό Φώτα της Βεγγάλης, ανήκει στον όμιλο Gemcon. Ο εκδότης του της εφημερίδας είναι ο Καζί Ανίς Αχμέντ, ενώ ο Ζουλφικέρ Ράσελ είναι ο συντάκτης. Το σύνθημα της εφημερίδας είναι Τα πάντα σε ελάχιστες λέξεις (Kom Kothay Sob Kotha, কম কোথায় সব কথা).

Ιστορία

Η Bangla Tribune είναι ένα μια διαδικτυακή εφημερίδα στα βεγγαλικά στο Μπανγκλαντές. Η εφημερίδα εκδίδεται από τον Καζί Ανίς Αχμέντ, ενώ ο Ζουλφικέρ Ράσελ είναι ο συντάκτης. Η Bangla Tribune περιγράφει την εκδοτική πολιτική της ως φιλελεύθερη και υποστηρίζει τα ίσα δικαιώματα των φύλων στο Μπαγκλαντές. Αυτή η εφημερίδα ανήκει στη 2A Media Limited, που με τη σειρά της ανήκει στον όμιλο Gemcon. Είναι μια από τις πιο σεβαστές διαδικτυακές εφημερίδες της χώρας. Πολλά διεθνή μέσα ενημέρωσης όπως ο The Guardian χρησιμοποιούν την εφημερίδα ως μια σημαντική πηγή.

Συμπληρώματα

Ως μια ηλεκτρονική εφημερίδα, η Bangla Tribune δημοσιεύει τακτικά συμπληρώματα όπως το συμπλήρωμα λογοτεχνίας. Άλλα αξιοσημείωτα συμπληρώματα είναι η έκδοση Ιντ. Εκτός από αυτό κάθε εβδομάδα δημοσιεύονται αρκετά συμπληρώματα σε διάφορα θέματα.
Luke Cage

Δυνάμεις και ιδιότητες

O Luke Cage κατέχει υπεράνθρωπη δύναμη και αντοχή, και έχει εξαιρετικά πυκνό δέρμα και μυώδη ιστό που τον καθιστά υψηλά ανθεκτικό σε φυσικούς τραυματισμούς. Ο Κέιτζ κατέχει αυτές τις ικανότητες με αποτέλεσμα τη συμμετοχή του σε επικίνδυνα, υψηλά αμφιλεγόμενα πειράματα ενώ είναι στην φυλακή. Το πείραμα της κυτταρικής αναγέννησης έχει οχυρώσει τους διάφορους ιστούς του σώματος του Κέιτζ, χορηγώντας του ένα υψηλό βαθμό ανθεκτικότητας σε τραυματισμούς μέσω του δέρματος που είναι τόσο ισχυρό όσο το τιτάνιο και μπορεί να αντισταθεί σε υψηλές σφαίρες διαμετρήματος, πληγές οπής, διαβρωτικά, και σε ακραίες θερμοκρασίες και πιέσεις χωρίς να υφίσταται ζημία.
Η δεύτερη έκθεσή του σε πειράματα βελτίωσαν ευρέως τη δύναμή και την αντοχή του σε τρέχοντα επίπεδα. Περιγράφεται πως είναι δυνατότερος από πριν.
Το ίδιο πείραμα που του χορήγησε υπεράνθρωπη δύναμη και αντοχή του έδωσε επίσης έναν ταχύ παράγοντα επούλωσης. Ο χρόνος ανάρρωσης του Cage από φυσικά τραύματα είναι γρηγορότερος από το κανονικό. Ωστόσο ένα κύριο μειονέκτημα, της υπεράνθρωπης αντοχής του είναι ότι όταν διατηρεί σοβαρούς τραυματισμούς πέρα από την ικανότητά του να θεραπεύει με δική του ιατρική περίθαλψη είναι δύσκολο, δεδομένου της αδυναμίας των γιατρών να ξεπεράσουν τη σκλήρυνση του δέρματος του, όπως και στις σειρές του Μυστικός Πόλεμος.
Ο Luke Cage ήταν εξαιρετικός μαχητής και χαρισματικός αθλητής, πριν ακόμη αποκτήσει τις υπεράνθρωπες ικανότητες. Επίσης έχει σπουδάσει πολεμικές τέχνες υπό την διδασκαλία του Iron Fist, μαθαίνοντας πώς να μοχλεύσει ένα ζευγάρι με την δύναμή του, προκειμένου να αυξήσει την πολεμική αποτελεσματικότητα ενάντια σε ισχυρούς αντιπάλους.
Ελένη (δορυφόρος)

Εξερεύνηση

Οι κοντινότερες απεικονίσεις της Ελένης πραγματοποιήθηκαν από τη διαστημική συσκευή Κασσίνι - Χόιχενς, από ένα πέρασμα της σε απόσταση 36.000 χιλιομέτρων το 2007. Η Ελένη στοχεύθηκε για νεότερες απεικονίσεις, των 1.800 χλμ, κατά τη διάρκεια της προγραμματισμένης αποστολής του Κασσίνι, στις 3 Μαρτίου του 2010. Τέλος, το Κασσίνι τράβηξε πολύ κοντινές φωτογραφίες που απεικονίζουν την Ελένη, στις 18 και 20  Ιουνίου του 2011. Τις έλαβε από απόσταση 6.968 χλμ., και αποτελούν το δεύτερο κοντινότερο πέρασμα του Κασσίνι από την Ελένη. Αυτές οι φωτογραφίες και αυτές που λήφθηκαν το Μάρτιο του 2010, θα βοηθήσουν τους επιστήμονες στην σφαιρική χαρτογράφηση αυτού του μικρού δορυφόρου από πάγο.
Ιεράκων πόλις

Ο ναός του Ώρου

Στη πόλη έχει ανασκαφεί ο ναός του Ώρος ένας από τους παλαιότερους ναούς της Αιγύπτου, ο οποίος εξακολούθησε να παραμένει μετά την παρακμή της πόλης ένα σημαντικό θρησκευτικό μέρος. Ο ναός του Ώρος-γεράκι είναι πλαισιωμένος από λόφους άμμου ψαμμίτη κι περιβάλλεται από ένα υψηλό τείχος περιμέτρου 90 χ 145 μέτρα. Μερικοί από τους σωζόμενους λίθους γρανίτη έχουν τα παλαιότερα αιγυπτιακά ανάγλυφα του ναού από την εποχή του βασιλιά Χασεκχέμουι. Εντός των τειχών υπάρχει επίσης ένα παλάτι από την πρώτη Δυναστεία.
Στο ναό βρέθηκαν σειρά από αφιερώματα, επίσης λίθινα αγγεία του βασιλιά Σκορπιού και η μεγαλοπρεπή απεικόνιση του. Εδώ βρέθηκε και η Παλέτα του Νάρμερ και γλυπτά από ελεφαντόδοντο. Τα περισσότερα από τα αντικείμενα χρονολογούνται από την 1η έως τον 3η Δυναστεία .

Το Φρουριακό συγκρότημα

Στη πόλη υπάρχει μία περιοχή περιτοιχισμένη με τούβλα από την εποχή του βασιλιά Χασεκχέμουι, παρόμοιες μαζικές δομές υπάρχουν και στη Άβυδο. Η κατασκευή αυτή φέρει την επιστημονική ονομασία HK29A και καταλαμβάνει 3705 τετραγωνικά μέτρα. Η περιοχή περικλείεται με ένα τοίχο από τούβλα που έχει πάχος τοιχώματος από πέντε μέτρα και ύψος δώδεκα μέτρα. Στα σημεία εισόδου έχει ενεπίγραφους πυλώνες γρανίτη.
Αυτός είναι ο παλαιότερος γνωστός τόπος λατρείας στην Αίγυπτο, κατασκευάστηκε κατά την περίοδο Νακάντα Β΄ και χρησιμοποιήθηκε για βασιλικές τελετές. Μερικά ευρήματα κεραμικής από την προδυναστική περίοδο, την Κάτω Αίγυπτο και την Παλαιστίνη δείχνουν ότι το συγκρότημα ήταν σε χρήση μέχρι το τέλος της 2ας δυναστείας. Το 1905 βρέθηκε τμήμα ενός αγάλματος του Χασεκχέμουι. Αυτή ήταν η πρώτη φορά από στην εποχή του φαραώ Νάρμερ που κάποιος φαραώ, ο Αχά, απεικονιζόταν στους τοίχους.
Μανώλης Μπεντενιώτης

Βιογραφικά στοιχεία

Γεννήθηκε το 1944 στην Τροιζήνα. Σπούδασε νομικά στο Αριστοτέλειο Πανεπιστήμιο Θεσσαλονίκης και πολιτικές επιστήμες και δημόσια διοίκηση στο Πάντειο Πανεπιστήμιο, όπου αναγορεύθηκε διδάκτορας πολιτικών επιστημών. Είναι δικηγόρος παρ' Αρείω Πάγω και επί σειρά ετών υπήρξε δημοσιογράφος στον περιοδικό Τύπο. Τη δεκαετία του 1960 ήταν μέλος της Ελληνικής Δημοκρατικής Νεολαίας (ΕΔΗΝ) και το 1974 ιδρυτικό μέλος του ΠΑΣΟΚ.
Διετέλεσε, μεταξύ άλλων, υποδιοικητής του ΙΚΑ (1981 - 1982), καθηγητής πολιτικών επιστημών στη Σχολή Ικάρων της Πολεμικής Αεροπορίας (1985 - 1988) και πρόεδρος του διοικητικού συμβουλίου του ΕΟΜΜΕΧ (1987 - 1988).
Το 1982 ο Μανώλης Μπεντενιώτης αντικατέστησε στη Βουλή τον Γιάννη Παπασπύρου που εκλέχθηκε δήμαρχος Πειραιά. Επανεκλέχθηκε βουλευτής Α΄ Πειραιά με το ΠΑΣΟΚ το 1990, 1993, 1996, 2000 και 2009.
Διετέλεσε υφυπουργός Εθνικής Άμυνας από τον Οκτώβριο του 1993 ως τον Ιανουάριο του 1996, και υφυπουργός Εθνικής Οικονομίας από τον Ιανουάριο ως τον Σεπτέμβριο του 1996.
Μάνδρες Κιλκίς

Γεωγραφία

Το χωριό είναι αμφιθεατρικά κτισμένο στο οροπέδιο του Όρους Καμήλα σε υψόμετρο 100 μέτρων, ενώ σε μικρή απόσταση δυτικά του βρίσκεται ο Γαλλικός ποταμός και η Πικρολίμνη.

Ιστορία

Το χωριό κτίστηκε το έτος 1914 πάνω στα ερείπια του κατεστραμμένου χωριού Αμπάρκιοϊ (Хамбаркьой). Στην ίδια περιοχή υπήρχε κατά την ρωμαϊκή περίοδο οικισμός. Οι πρώτοι κάτοικοι των Μανδρών ήταν πρόσφυγες από την Κωμόπολη Μανδρίτσα (Мандрица) της Θράκης, που πλέον υπάγεται στο κράτος της της Βουλγαρίας, μετά τη Συνθήκη του Νεϊγύ. Οι πρόγονοι τους ήταν Αρβανίτες δίγλωσσοι, καθώς μιλούσαν Ελληνικά και Αρβανίτικα. Κατά την παράδοση και σύμφωνα με την άποψη ορισμένων ιστορικών η καταγωγή τους προέρχεται από την περιοχή της Ηπείρου, και πιο συγκεκριμένα της Κορυτσάς (Βιθκούκι, Μοσχόπολη) και του Σουλίου Θεσπρωτίας. Ωστόσο εξαιτίας των επιμειξιών τους με άλλες πληθυσμιακές ομάδες, η αρχική τους ταυτότητα έχει πλέον απολεσθεί. Σήμερα το τοπικό γλωσσικό ιδίωμα τείνει να εξαφανισθεί καθώς ομιλείτε από ορισμένους ηλικιωμένους κατοίκους. 
Κατά τη διάρκεια του Β' Βαλκανικού Πολέμου, στις 19 Ιουνίου 1913 στις μάχες Κιλκίς - Λαχανά, εδώ οι ελληνικές ένοπλες δυνάμεις συνάντησαν τις πρώτες αντιστάσεις από τις αντίστοιχες βουλγαρικές, καθώς κινούνταν προς την απελευθέρωση του Κιλκίς.

Πολιτισμός

Στις Μάνδρες δραστηριοποιούνται δυο σύλλογοι:

Αξιοθέατα

Το 1864 ανεγέρθη ο Ιερός Ναός του Αγίου Δημητρίου μαζί με το καμπαναριό του. Επιπλέον σε δασύλλιο πλησίον του χωριού λειτουργεί το Παρεκκλήσιο της Αναστάσεως του Κυρίου. Ενώ το κέντρο του οικισμού κοσμεί ένας παραδοσιακός μύλος.
Φράγκο Καμπότζης

Το φράγκο ήταν σε χρήση από το 1875 έως και το 1885 ως νόμισμα της Καμπότζης η οποία ήταν προτεκτοράτο της Γαλλίας ήδη από το 1863  . Υποδιερείτο σε 100 σαντίμ και η ισοτιμία του με το Γαλλικό φράγκο ήταν 1/1. Παράλληλα με το φράγκο ήταν σε χρήση και η πιάστρα με ισοτιμία 1 πιάστρα = 5,37 φράγκα. Το 1875 το φράγκο αντικατέστησε το τικάλ και μια δεκαετία αργότερα το 1885 αντικαταστάθηκε από την πιάστρα της γαλλικής Ινδοκίνας. Δεν εκδόθηκαν ποτέ χαρτονομίσματα του νομίσματος αυτού.

Κέρματα

Κυκλοφόρησαν κέρματα με ονομαστικές αξίες των 5, 10, 25 και 50 σαντίμ , 1, 2 και 4 φράγκων και 1 πιάστρας. Τα κέρματα των 5 και 10 σαντίμ ήταν από κράμα χαλκού–κασσίτερου, ενώ όλα τα υπόλοιπα αργυρά. Όλα τα νομίσματα έφεραν την ημερομηνία 1860 όμως κόπηκαν το 1875 (ως επί το πλείστον στο Βέλγιο). Όλα τα κέρματα απεικόνιζαν το πορτραίτο του βασιλιά Νοροντόμ
Οι πεταλούδες ελεύθερες πετούν

Πλοκή

Υπάρχει μια στιγμή στην ζωή που όλα αλλάζουν, γιατί αφήνεις την παιδική ηλικία για να μπεις σε έναν άλλο κόσμο, την εφηβεία. Η ανασφάλεια και η σιγουριά του παιδικού κόσμου χάνονται και η φίλια έρχεται να γίνει το πιο σημαντικό πράγμα στον κόσμο, αφού έτσι γνωρίζεις την ζωή και ανταλλάσσεις τις πιο κρυφές σου σκέψεις. Με την βοήθεια των φίλων σου είναι πιο εύκολο να κατανοήσεις τον κόσμο ή τουλάχιστον να προσπαθήσεις να τον κατανοήσεις. 
Ένα καλοκαίρι, στο φανταστικό μέρος με το όνομα Κόστα Εσπεράνσα, μια ομάδα φίλων ανακαλύπτουν ότι τα παιχνίδια ανήκουν πια στον κόσμο των παιδιών και ότι ένα φιλί μπορεί να σε κάνει να γνωρίσεις έναν άλλο κόσμο. Οι νεαροί πρωταγωνιστές ανακαλύπτουν έναν κόσμο διαφορετικό και αναρωτιούνται συνεχώς, παίρνουν την απόφαση να ζήσουν ένα ατελείωτο καλοκαίρι, γιατί τίποτα δεν μπορεί να τους λυγίσει…
Νικόλαος Παξιμαδάς

Βιογραφικό

Ο Νίκος Παξιμαδάς γεννήθηκε στο Κοντοπούλι της Λήμνου το 1912. Πατέρας του ήταν ο Σπύρος Παξιμαδάς, ο οποίος στις 14 Σεπτεμβρίου 1912 υπογράφει ως αντιπρόσωπος του χωριού του μαζί με άλλους 190 Λήμνιους την διακήρυξη της Ένωσης της Λήμνου με την Ελλάδα. Έζησε τα παιδικά και εφηβικά του χρόνια στο Κοντοπούλι και φοίτησε στο Γυμνάσιο Λήμνου. Ήταν ποδοσφαιρόφιλος και το 1930 υπήρξε από τους πρωτοπόρους της ίδρυσης του Αθλητικού Ομίλου Ηφαιστία Κοντοπουλίου, της οποίας ο πατέρας του διετέλεσε πρόεδρος και ο ίδιος αγωνίστηκε ως ποδοσφαιριστής.
Στον πόλεμο του 1940 επιστρατεύτηκε και πολέμησε στο αλβανικό μέτωπο. Το 1942 έγινε μέλος του ΚΚΕ, στο οποίο παρέμεινε πιστό στέλεχος ως το θάνατό του, δηλαδή σχεδόν για 70 χρόνια! Την επιλογή του αυτή την πλήρωσε μεταπολεμικά με εξορία από το 1948 ως το 1954 στη Μακρόνησο και στον Άη Στράτη. Μετά την αποφυλάκισή του ασχολήθηκε με τη δικηγορία, υπερασπιζόμενος πολλούς διωκόμενους αριστερούς. 
Παράλληλα ασχολήθηκε με την πολιτική. Υπήρξε δυο φορές υποψήφιος βουλευτής στην εκλογική περιφέρεια Λέσβου-Λήμνου, το 1961 και το 1964, χωρίς να εκλεγεί: Στις εκλογές του 1961 με το Πανδημοκρατικό Αγροτικό Μέτωπο Ελλάδας-Π.Α.Μ.Ε. (εκλογικό συνασπισμό της ΕΔΑ με το Εθνικό Αγροτικό Κόμμα) πήρε μόνο 223 σταυρούς προτίμησης, κάτι αναμενόμενο, αφού ο Λήμνιος συνυποψήφιός του, ο Ηλίας Ηλιού, ήταν κορυφαία πολιτική φυσιογνωμία της ΕΔΑ. Στις εκλογές του 1964 ως μοναδικός Λήμνιος υποψήφιος με την ΕΔΑ έλαβε 1.198 σταυρούς στη Λήμνο και 365 στη Λέσβο, δηλαδή 1.563 συνολικά.

Δήμαρχος Πετρούπολης

Στις δημοτικές-κοινοτικές εκλογές του 1964 εκλέχτηκε για πρώτη φορά πρόεδρος στην κοινότητα Πετρούπολης, η οποία ήταν ακόμη ένα αδιαμόρφωτο αραιοκατοικημένο προάστιο της Αθήνας, με πληθυσμό ούτε 10.000, με χωματόδρομους ή ούτε καν δρόμους και υδρευόταν από νερουλάδες. Ο Παξιμαδάς ξεκίνησε με όρεξη τον εκσυγχρονισμό της περιοχής αλλά η επιβολή της δικτατορίας της 21ης Απριλίου 1967 ανέκοψε αυτή την πορεία. Καθαιρέθηκε από κοινοτάρχης και πέρασε στην παρανομία για να μη συλληφθεί, κάτι το οποίο κατάφερε.
Το 1974, με την αποκατάσταση της δημοκρατίας, επανέρχεται στη θέση του, ενώ η Πετρούπολη έχει γίνει δήμος. Ακολούθως, εκλέγεται δήμαρχος επί πέντε συνεχόμενες φορές, στις δημοτικές εκλογές 1975, 1978, 1982, 1986 και 1990, συμπληρώνοντας 20 χρόνια στη θέση του δημάρχου ως το 1994. Ουσιαστικά, ταυτίστηκε με τη δημιουργία της σύγχρονης Πετρούπολης, κάτι που αναγνώριζαν όλοι οι κάτοικοι ανεξάρτητα από την πολιτική τους τοποθέτηση.
Πέθανε στις 27 Μαΐου 2010 σε ηλικία 98 ετών.
Λαράνι Ηρακλείου

Ιστορικά στοιχεία

Το χωριό από την εποχή της Ενετοκρατίας αποτελούνταν από δύο οικισμούς, κάτι που ισχύει ως σήμερα. Η αρχαιότερη αναφορά σε αυτό γίνεται σε έγγραφο του 1301. Το 1583 καταγράφεται ως Laragni Catto με 88 και Laragni Apanoμε 58 κατοίκους . Την περίοδο της Τουρκοκρατίας ήταν τουρκοχώρι. Το 1881 κατοικούσαν 304 Τούρκοι και ο οικισμός υπαγόταν στο Δήμο Μεγάλης Βρύσης. Το 1920 έγινε έδρα ομώνυμου δήμου και οκτώ χρόνια αργότερα, υπήχθη στην Κοινότητα του Αγίου Θωμά. Το 1925 δέχθηκε και μερικές οικογένειες προσφύγων από την Ανατολική Ρωμυλία.  Από το 1940 ως το 1998 αποτέλεσε αυτόνομη κοινότητα της επαρχίας Μονοφατσίου του νομού Ηρακλείου. Το 1998 με το Σχέδιο Καποδίστριας αποτέλεσε Δημοτικό διαμέρισμα του Δήμου Αγίας Βαρβάρας.
Το όνομα του χωριού οφείλεται στον πρώτο οικιστή του, ο οποίος λεγόταν Λαράνης. Οι περισσότεροι από τους σημερινούς κατοίκους του, κατάγονται από τη Μικρά Ασία.
To χωριό διαμαρτυρήθηκε για τα προβλήματά του με αποχή από τις ευρωεκλογές του 2004.
Ηλιακή δομή

Πυρήνας Ηλίου

O πυρήνας βρίσκεται στο κέντρο της ηλιακής σφαίρας και έχει διάμετρο περίπου 175.000 χλμ. (0,25 ηλιακές ακτίνες). Υπολογίζεται ότι στην περιοχή του κέντρου του η πυκνότητα της ηλιακής ύλης είναι 70 φορές μεγαλύτερη του ύδατος ενώ η πίεση φθάνει τις 2 Χ 10¹¹ ατμόσφαιρες (atm). Κάτω από τέτοιες συνθήκες και με θερμοκρασία 14 Χ 10⁶ βαθμούς, τα άτομα των στοιχείων βρίσκονται σε ιονισμένη κατάσταση και τόσο συμπιεσμένα, ώστε η ύλη του ηλιακού πυρήνα αν και αεριώδης είναι περισσότερο συνεκτική και από τα στερεά. Φυσικό επόμενο λοιπόν και η ακτινοβολία των εσωτερικών στρωμάτων του πυρήνα να προκαλεί πίεση στα υπερκείμενα στρώματα.

Φωτόσφαιρα

Πάνω ακριβώς από τον ηλιακό πυρήνα υπάρχει στιβάδα πάχους 400 χλμ. (km) η οποία και φθάνει μέχρι την επιφάνεια. Η στιβάδα αυτή της ηλιακής σφαίρας από την οποία και προέρχεται όλη η ακτινοβολούμενη ηλιακή ενέργεια, δηλαδή η θερμότητα και το φως ονομάστηκαν φωτόσφαιρα. Συνεπώς ο παρατηρούμενος κάθε φορά δίσκος του Ηλίου αντιστοιχεί στη φωτόσφαιρα.
Fools

Το Fools είναι τραγούδι του βρετανικού χαρντ ροκ συγκροτήματος Deep Purple, το έκτο κομμάτι από το πέμπτο στούντιο άλμπουμ τους με τίτλο " Fireball".

Ηχογράφηση

Το Μάρτιο του 1971, ο Ρίτσι Μπλάκμορ νοσηλεύτηκε σε νοσοκομείο της Μεγάλης Βρετανίας λόγω προβλήματος σκωληκοειδίτιδας. Στα μέσα του μήνα και αφού ο κιθαρίστας πήρε εξιτήριο, το συγκρότημα εμφανίστηκε στο "Dave Lee Travis Show" και λίγο αργότερα μετέβησαν στα "Olympic Studios" με σκοπό την ηχογράφηση των τραγουδιών "Fools" και "No No No".

Σύνθεση

Το "Fools" είναι ένα από τα τραγούδια του συγκροτήματος με πολλά progressive rock στοιχεία. Οι στίχοι του Ίαν Γκίλαν αναφέρονται στην απάθεια των πολιτικών για τα κοινωνικά δρώμενα, ενώ περιέχει ένα μεγάλο σε διάρκεια σόλο κιθάρας, κατά τη διάρκεια του οποίου ο ήχος θυμίζει βιολί, λόγω της παραμόρφωσης που δίνει ο Μπλάκμορ. Η ολοκλήρωση της ηχογράφησης του κομματιού έγινε στις 15 Μαΐου 1971, λίγες ημέρες μετά την επιστροφή του συγκροτήματος από τις εμφανίσεις του στην Αυστραλία με support συγκρότημα τους Free.

Ζωντανές εκτελέσεις

Παρ’ όλο που οι Deep Purple δεν έπαιξαν ζωντανά το κομμάτι κατά τη δεκαετία του ‘70, το σόλο της κιθάρας συμπεριλαμβάνονταν στους αυτοσχεδιασμούς που έκανε το συγκρότημα στις ζωντανές εκτελέσεις του "Space Truckin". Μετά την οριστική αποχώρηση του Μπλάκμορ το Νοέμβριο του 1993, το "Fools" εντάσσεται στο set list των Deep Purple, κατά καιρούς.
Το κομμάτι συμπεριλήφθηκε στο σινγκλ του "No No No" το οποίο κυκλοφόρησε στην Τσεχοσλοβακία τον Οκτώβριο του 1971, από την "Harvest Records".
1984 (ταινία, 1984)

Βραβεία

Η ταινία κέρδισε το Βραβείο καλύτερης βρετανικής ταινίας της χρονιάς στα Βραβεία Βρετανικών Ταινιών Evening Standard. Επίσης κέρδισε το βραβείο Golden Tulip στο Διεθνές Φεστιβάλ Κινηματογράφου της Κωνσταντινούπολης το 1985.